คือเริ่มกินยาคุมแบบ21เม็ด ก่อนที่ประจำเดือนจะมา กินไปได้3เม็ด มีเพศสัมพันธ์แบบใส่ถุง แต่ถุงแตกเพราะเป็นแบบบาง แต่ที่หัวอวัยวะเพศแทบจะไม่มีน้ำหล่อลื่นเลยค่ะ ครั้งที่สองถุงหลวม เลยรีบเอาออกมา แต่ถุงไม่ได้หลุดในช่องคลอด รอบต่อๆไปเวลามีเพศสัมพันธ์ก็ใส่ถุงทุกครั้งเช็คการรั่วซึมไม่มีรั่วเลย ตอนนี้กินมาได้18วันแล้วค่ะ ปกติเป็นคนที่ประจำเดือนมาไม่ค่อยปกติ มาบ้างขาดบ้างในบางเดือน เลยกังวลว่า ถ้ากินครบ21เม็ดแล้ว หากประจำเดือนยังไม่มา จะมีโอกาสท้องไหมคะ ช่วงนี้ปวดหน่วงที่ปากช่องคลอด และเจ็บจี๊ดๆที่ท้องน้อยด้านขวาบ่อยมาก อยากทราบว่า มีโอกาสตั้งครรถ์ไหม แล้วอาการเหล่านี้เป็นอาการบ่งบอกโรคอะไรคะ
สวัสดีค่ะ การใช้ยาคุมแบบแผงรายเดือน 21 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้เว้นยา 7 วัน หลังจากนั้นให้กินยาแผงใหม่ต่อโดยทันทีหากได้กินยาอย่างถูกต้องจนครบแผง โอกาสตั้งครรภ์มีได้น้อยมาก แต่ในช่วงแรกที่ไม่ได้กินภายใน 5 วันแรกของรอบเดือน กินยังไม่ครบ 7 วัน มีเพศสัมพันธ์ ประสิทธิภาพของยาอาจจะยังไม่เต็มที่ แต่ถ้ากินครบแผง โอกาสตั้งครรภ์ก็ยังมีน้อยในตอนนี้ถ้าประจำเดือนยังไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ อาจไปยืนยันที่รพอีกครั้ง ถ้าไม่ตั้งครรภ์จริง สามารถกินยาแผงใหม่ต่อไปได้เลย ไม่ต้องรอให้ประจำเดือนมา